|  |  |
| --- | --- |
| **PRISZTÓKA MÁTYÁS** | **Konzulens:** |
| 7. aktív félév | **Dr. habil. Kozma Tímea** |
| Gazdálkodási és menedzsment | egyetemi docens |
| BGE PSZK | BGE PSZK |

**VÁLLALATI PARTNERSÉGEK ÉS BESZÁLLÍTÓI KAPCSOLATOK MENEDZSELÉSE AZ ELLÁTÁSI LÁNCBAN**

A dolgozatban vizsgált kutatási kérdésem: Milyen külső és belső tényezők befolyásolják a sikeres beszállítói kapcsolatok kialakítását és fenntartását a vállalati ellátási láncban? Az ellátásilánc-menedzsment a mai napig kiemelt szerepet játszik a vállalatok működésében, különösen az utóbbi évek geopolitikai kihívásainak, például a kereskedelmi háborúk, regionális konfliktusok és a világjárványok következtében. Ezek az események jelentős szintű ellátási lánc megszakadásokat okoztak világszerte kisebb és nagyobb vállalatoknál egyaránt. E kihívások rávilágítottak a beszállítói kockázatok kezelésére, logisztikai problémák minimalizálására és a megfelelő kommunikáció fontosságára.

Dolgozatom célja, hogy bemutassam a vállalati partnerségek és a beszállítói kapcsolatok menedzselésének hatását az ellátási lánc teljesítményére, különösen annak rugalmasságára és fenntarthatóságára. A kutatási módszer részeként mélyinterjúkat készítettem beszerzési szakemberekkel, hogy betekintést nyerjek a gyakorlati menedzsment eszközökbe és azok hatásaiba. Ezzel is személyes stratégiákat, külső és belső eszközöket volt lehetőségem bemutatni, amelyek későbbi felhasználása és implementálása segítheti az ellátási lánc résztvevőit.

Eredményeim szerteágazó és ágazatspecifikus megoldásokat tártak fel. Többek között az autóiparban már az elejétől fogva szigorú szabályok szerinti működés figyelhető meg, ahol az alkalmazott eszközök és a kapcsolattartás is szorosan kapcsolódik a magas tőkeigényhez, valamint szabályozottsághoz. Itt már kezdetben egy magasabb fokú partnerségről lehet beszélni. De eredményeim között bemutatom a kisebb cégnél fellelhető „fogoly” szerepet is. Ahol a manuális operatív működés és kommunikáció a jellemző, valamint az alacsony igények okozta stratégiai hátrányok vannak jelen.